section_heading: Djela
paragraph_text: Uvršten je u nekoliko zbornika radova sa skupa priređenih pod naslovom Domaća rič (glavni urednik Šime Batović). Božidar Finka ga je uvrstio u zbirku izabranih pjesama Suvremeno čakavsko pjesništvo zadarskoga kruga 1992. godine. U Zadarskoj smotri objavio je pjesme i članke o narodnim običajima i kulturnoj baštini otoka Ugljana i njegove Kukljice.